Zadeva C‑322/14

Jaouad El Majdoub

proti

CarsOnTheWeb.Deutschland GmbH

(Predlog za sprejetje predhodne odločbe, ki ga je vložilo Landgericht Krefeld)

„Pravosodno sodelovanje v civilnih zadevah — Pristojnost in izvrševanje sodnih odločb v civilnih in gospodarskih zadevah — Uredba (ES) št. 44/2001 — Člen 23 — Sporazum o pristojnosti — Zahteve obličnosti — Komunikacija po elektronskih medijih, ki zagotavlja trajen zapis sporazuma — Pojem — Splošni pogoji prodaje, ki so na voljo na povezavi, ki omogoča njihov prikaz v novem oknu, in ki jih je mogoče natisniti — Sprejetje s ‚klikom‘“

Povzetek – Sodba Sodišča (tretji senat) z dne 21. maja 2015

Pravosodno sodelovanje v civilnih zadevah — Pristojnost in izvrševanje sodnih odločb v civilnih in gospodarskih zadevah — Uredba (ES) št. 44/2001 — Prorogatio fori — Sporazum o pristojnosti — Komunikacija po elektronskih medijih, ki zagotavlja trajen zapis takega sporazuma — Pojem — Sprejetje splošnih pogojev prodajne pogodbe, ki vsebujejo sporazum, s klikom — Vključitev — Zahteva — Možnost, da se navedeni pogoji natisnejo in shranijo pred sklenitvijo pogodbe

(Uredba Sveta št. 44/2001, člen 23(2))

Člen 23(2) Uredbe št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da pri prodajni pogodbi, ki jo strokovnjaka skleneta po elektronskih medijih, sprejetje splošnih pogojev, ki vsebujejo sporazum o pristojnosti, s „klikom“, pomeni komunikacijo po elektronskih medijih, ki zagotavlja trajen zapis sporazuma, v smislu te določbe, če je pri tem pred sklenitvijo pogodbe mogoče natisniti ali shraniti njihovo besedilo.

V zvezi s tem je iz dobesedne razlage člena 23(2) razvidno, da ta člen zahteva, da obstaja „možnost“ zagotoviti trajen zapis sporazuma o pristojnosti, in da ne gre za vprašanje, ali je kupec besedilo splošnih pogojev dejansko trajno zapisal, preden je označil polje, v katerem je navedeno, da sprejema te splošne pogoje, ali po tem. Zato okoliščina, da se spletna stran, ki vsebuje te pogoje, ob prijavi na spletnem mestu in ob vsakem nakupu ne odpre samodejno, ne more ogroziti veljavnosti sporazuma o pristojnosti.

(Glej točke 33, 39 in 40 ter izrek.)

Zadeva C‑322/14

Jaouad El Majdoub

proti

CarsOnTheWeb.Deutschland GmbH

(Predlog za sprejetje predhodne odločbe, ki ga je vložilo Landgericht Krefeld)

„Pravosodno sodelovanje v civilnih zadevah — Pristojnost in izvrševanje sodnih odločb v civilnih in gospodarskih zadevah — Uredba (ES) št. 44/2001 — Člen 23 — Sporazum o pristojnosti — Zahteve obličnosti — Komunikacija po elektronskih medijih, ki zagotavlja trajen zapis sporazuma — Pojem — Splošni pogoji prodaje, ki so na voljo na povezavi, ki omogoča njihov prikaz v novem oknu, in ki jih je mogoče natisniti — Sprejetje s ‚klikom‘“

Povzetek – Sodba Sodišča (tretji senat) z dne 21. maja 2015

Pravosodno sodelovanje v civilnih zadevah – Pristojnost in izvrševanje sodnih odločb v civilnih in gospodarskih zadevah – Uredba (ES) št. 44/2001 – Prorogatio fori – Sporazum o pristojnosti – Komunikacija po elektronskih medijih, ki zagotavlja trajen zapis takega sporazuma – Pojem – Sprejetje splošnih pogojev prodajne pogodbe, ki vsebujejo sporazum, s klikom – Vključitev – Zahteva – Možnost, da se navedeni pogoji natisnejo in shranijo pred sklenitvijo pogodbe

(Uredba Sveta št. 44/2001, člen 23(2))

Člen 23(2) Uredbe št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da pri prodajni pogodbi, ki jo strokovnjaka skleneta po elektronskih medijih, sprejetje splošnih pogojev, ki vsebujejo sporazum o pristojnosti, s „klikom“, pomeni komunikacijo po elektronskih medijih, ki zagotavlja trajen zapis sporazuma, v smislu te določbe, če je pri tem pred sklenitvijo pogodbe mogoče natisniti ali shraniti njihovo besedilo.

V zvezi s tem je iz dobesedne razlage člena 23(2) razvidno, da ta člen zahteva, da obstaja „možnost“ zagotoviti trajen zapis sporazuma o pristojnosti, in da ne gre za vprašanje, ali je kupec besedilo splošnih pogojev dejansko trajno zapisal, preden je označil polje, v katerem je navedeno, da sprejema te splošne pogoje, ali po tem. Zato okoliščina, da se spletna stran, ki vsebuje te pogoje, ob prijavi na spletnem mestu in ob vsakem nakupu ne odpre samodejno, ne more ogroziti veljavnosti sporazuma o pristojnosti.

(Glej točke 33, 39 in 40 ter izrek.)